Diari Oficial de la Generalitat Valenciana


Sumari del DOGV 6875, del 03-10-2012 (2012/8834)

Notificació de la sentència dictada en el procediment ordinari número 2169/2010.
--------------------------------------------------------------------------------

### Dades del document

Número de DOGV
:   6875

Data del DOGV
:   03-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8834


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 2169/2010. [2012/8834]  
Procediment ordinari 002169/2010.  
De: Banco Bilbao Vizcaya Argentaria, SA.  
Procuradora: Pilar José Inglada Rubio.  
Contra: David González.  
Procurador/a: -  
En este procediment de juí ordinari 2169/2010, seguit a instàncies de Banco Bilbao Vizcaya Argentaria, SA, contra David González s'ha dictat la sentència, que, literalment, diu el següent:  
«Sentència número 56/2012  
Jutge que la dicta: José Antonio Orea Martínez.  
Lloc: Castelló de la Plana.  
Data: 6 de març de 2012.  
Part demandant: Banco Bilbao Vizcaya Argentaria, SA.  
Advocat: Juan Antonio Ramos Tirache.  
Procuradora: Pilar José Inglada Rubio.  
Part demandada: David González.  
Advocat/ada: -  
Procurador/a: -  
Objecte del juí: ordinari.  
Castelló de la Plana, 6 de març de 2012  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist estes actuacions de juí ordinari sobre la reclamació d'una quantitat, seguides davant d'este Jutjat amb el número 2169 de l'any 2010 a instàncies de Banco Bilbao Vizcaya Argentaria (BBVA), representat per la procuradora Pilar Inglada Rubio i assistit pel lletrat Juan Antonio Ramos Tirache, contra David González.  
Antecedents de fet  
Primer. La procuradora de la part actora, en la representació indicada i per mitjà d'un escrit que per torn de repartiment va correspondre a este Jutjat, va presentar la demanda de juí ordinari en la qual, en síntesi, al·legava: amb data 22 de juliol de 2008, el demandat va concertar amb la demandada un préstec per l'import de 10.000 euros. Amb data 22 de juliol de 2008 va disposar de 5.000 euros i amb data 23 de juliol de 2008 va disposar de 5.000 euros. Amb data 23 de setembre de 2009 es va procedir al tancament i a la liquidació pactada, que ascendix a la quantia total d'11.562,68 euros. El tancament es produïx pel fet de no haver amortitzat el demandat diverses quotes.  
Adduïa els fonaments de dret que estimava aplicables i acabava sol·licitant que es dictara una sentència per la qual es condemnara el demandat a pagar a la demandant la quantitat d'11.562,68 euros, més els interessos de demora des del 23 de setembre de 2009 fins al complet pagament al tipus pactat del 20% anual, i al pagament de les costes processals produïdes.  
Segon. Admesa a tràmit la demanda, es va citar el demandat, que no va contestar la demanda, i se'l va declarar en situació de rebel·lia processal.  
Tercer. Celebrada l'audiència prèvia, pel fet de ser l'única prova proposada i admesa la documental que consta en les actuacions, estes es van deixar concluses per a sentència.  
Fonaments de dret  
Primer. S'acredita la relació contractual existent entre les parts amb l'aportació de l'acta de protocol·lització del contracte marc subscrit entre les parts i orde de disposició del préstec (doc 1 i 2), sense que els documents esmentats s'hagen impugnat. Consten aportades les liquidacions, que sense perjuí que han sigut realitzades per l'entitat bancària no han sigut objecte d'impugnació ni contradicció pel demandat. La demanda haurà de ser estimada (article 1088 i següents CC, 51 i següents Cco).  
Segon. Les costes s'han d'imposar al demandat per imperatiu de l'article 394.1 de la Llei d'Enjudiciament Civil.  
Vistos els articles legals citats i la resta que són aplicables de manera pertinent i general,  
Dispose  
Estime la demanda interposada per Banco Bilbao Vizcaya Argentaria (BBVA) contra David González i condemne el demandat a pagar al demandant la quantitat d'onze mil cinc-cents seixanta-dos euros amb seixanta-huit cèntims (11.562,68 euros), més els interessos de demora des del 23 de setembre de 2009 fins al seu complet pagament al tipus pactat del 20% anual, i al pagament de les costes processals produïdes.  
  
Notifiqueu esta sentència a les parts que s'han personat, i advertiu-los que en contra d'esta es pot interposar un recurs d'apel·lació dins del termini de 20 dies des de l'endemà de la notificació, en virtut del que establix l'article 458 de la Llei d'Enjudiciament Civil, modificació operada per la Llei 37/2011, de 10 d'octubre, de Mesures d'Agilització Processal.  
En virtut del que establix la disposició addicional quinze de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial, per a l'admissió a tràmit del recurs serà necessari que la part recurrent haja efectuat el depòsit corresponent en el compte de depòsits i consignacions del Jutjat; sense este requisit no s'admetrà a tràmit.  
Porteu l'original al llibre de sentències.  
Esta és la meua sentència, de la qual s'expedirà una testimoniança per a incorporar-la a les actuacions, que pronuncie, mane i firme.  
Publicació: la sentència anterior ha sigut donada, llegida i publicada pel magistrat jutge que l'ha dictada, mentres celebrava audiència pública el mateix dia de la seua data. En done fe».  
I atés que el demandat, David González, es troba en parador ignorat, expedisc este edicte a fi que li valga de notificació de forma deguda.  
  
  
Castelló de la Plana, 3 de setembre de 2012.- La secretària judicial: Ana Isabel Yagüe Ribes.